Diari Oficial de la Generalitat Valenciana


Sumari del DOGV 4145, del 11-12-2001 (2001/11442)

Informació pública del programa d'actuació integrada SUPOI-1 junt amb pla parcial de millora.
---------------------------------------------------------------------------------------------

### Dades del document

Número de DOGV
:   4145

Data del DOGV
:   11-12-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/11196


Organisme emissor
:   Ajuntament d'Almassora

Tipus de document
:   Anunci

Informació pública del programa d'actuació integrada SUPOI-1 junt amb pla parcial de millora. [2001/X11637]
  
Mitjançant Decret d'Alcaldia, de data 9 de novembre de 2001, s'ha resolt sotmetre a informació pública l'alternativa tècnica del programa d'actuació integrada, l'àmbit del qual comprén el sòl urbanitzable detallat industrial núm. 1 d'aquesta localitat, presentada pel senyor Vicente Vilar Morellá i pel senyor José Manuel Martín Arenós. Forma part d'aquesta alternativa tècnica el projecte d'urbanització de l'esmentada unitat d'execució. Així mateix, s'acompanya a aquesta alternativa, pla parcial de millora i escriptura de constitució de l'Agrupació d'Interès Urbanístic la Foia, en la qual estan incorporats els seus estatuts i acords socials, reclamant el dret d'adjudicació preferent del Programa, d'acord amb el que disposa l'article 50.1 de la Llei 6/1994, de 15 de novembre, reguladora de l'Activitat Urbanística, de la Generalitat Valenciana.
  
S'anuncia aquesta informació pública, el termini de la qual serà de 20 dies hàbils a partir de la publicació d'aquest anunci en el Diari Oficial de la Generalitat Valenciana. Dins d'aquest termini es podran presentar noves alternatives tècniques i consultar les actuacions realitzades, així com presentar les al·legacions que es consideren adients. Transcorregut aquest termini i durant els cinc dies hàbils següents es podran presentar proposicions juridicoeconòmiques per a dur a terme les alternatives tècniques presentades.
  
Finalitzat aquest últim termini, es procedirà a l'obertura de les proposicions presentades, el primer dia hàbil següent, excepte si és dissabte, que passarà a l'immediat hàbil següent.
  
Si durant els 10 primers dies d'informació pública alguna persona es compromet a presentar una alternativa tècnica substancialment distinta a la inicial, el termini de 20 dies quedarà prorrogat per 20 dies més addicionals.
  
Totes les consultes podran ser objecte de consulta i al·legació per part dels interessats durant els 10 dies hàbils següents al d'obertura de les proposicions.
  
El lloc on poden ser consultats els documents indicats anteriorment, i presentar les al·legacions i les alternatives i proposicions juridicoeconòmiques, en l'Ajuntament d'Almassora, és la Secció d'Urbanisme de l'Ajuntament d'Almassora, en dies hàbils i en horari de 8.00 a 15.00 hores.
  
Així mateix i en compliment del que disposa l'article 59.4 de la Llei 30/1992, de Règim Jurídic de les Administracions Públiques i del Procediment Administratiu Comú, aquest anunci ha de servir d'avís a la mercantil Industrial Levantina, SL, el domicili de la qual es desconeix i que té la titularitat cadastral de la parcel·la 4 del polígon 6 afectada per aquesta actuació.